b'\n_START_ARTICLE_\nHans Jensen Lubricators\n_START_SECTION_\nHistorie\n_START_PARAGRAPH_\nI 1917 blev Hans Jensen Lubricators stiftet p\xc3\xa5 Kastrupvej i K\xc3\xb8benhavn._NEWLINE_I 1938 blev der bygget nyt domicil p\xc3\xa5 Messinavej og \xc3\x98resundvej p\xc3\xa5 Amager._NEWLINE_I 1967 blev der pladsproblemer p\xc3\xa5 Messinavej. Herefter blev der etableret en mindre fabrik p\xc3\xa5 Smedev\xc3\xa6nget i Hadsund, som blev taget i brug i 1970._NEWLINE_I 1972 flyttede Hans Jensen Lubricators alle aktiviteter fra Messinavej i K\xc3\xb8benhavn og samlede virksomheden p\xc3\xa5 Smedev\xc3\xa6nget i Hadsund._NEWLINE_I 1978 blev der pladsproblemer p\xc3\xa5 Smedev\xc3\xa6nget og der blev opf\xc3\xb8rt ny produktionshal til den eksisterende fabrik. Samtidig blev administrationen ogs\xc3\xa5 udvidet._NEWLINE_I 1991 blev der igen pladsproblemer og bygget en ny montagehal til de eksisterende bygninger._NEWLINE_I 1998 udvides produktionen og administrationen. Bygningerne var i 1970 p\xc3\xa5 500 m\xc2\xb2 efter udvidelsen i 1998 kom de op p\xc3\xa5 4000 m\xc2\xb2._NEWLINE_I 2011 blev der atter pladsproblemer p\xc3\xa5 Smedev\xc3\xa6nget. Nabogrunden blev opk\xc3\xb8bt, hvor der blev bygget en ny bygning, der skulle huse salgsafdeling, reception, kantine samt m\xc3\xb8delokaler._NEWLINE_I 2017, fejrede virksomheden sit 100 \xc3\xa5rs jubil\xc3\xa6um i Hadsund. Samme dag blev den nye vej til Bostedet Hadsund ved Molh\xc3\xb8j opkaldt efter Kjeld Hans Jensen som i sin tid flyttede virksomheden til Hadsund i 1972. Vejen fik navnet Kjeld H. Jensens Vej.'